Rosanna Schiaffino

**Rosanna Schiaffino** (tikrasis vardas – * Rosa Anna Schiaffino *; 1939 m. lapkričio 25 d. – 2009 m. spalio 17 d.) buvo Italijos kino aktorė ir modelis.

## Biografija

Rosanna gimė Genujoje, pasiturinčioje šeimoje. Nepaisant tėvo prieštaravimo, jos motina nuo pat vaikystė palaikė dukters siekimą siekti karjeros kine bei leido ją į privačią dramos mokyklą. Mergina tai pat dalyvavo keliuose grožio konkursuose ir 14-os laimėjo „Mis Ligūrija“ titulą. Šie pasiekimai leido jai tapti modeliu, o nuotraukos buvo spausdinamos tokiuose žurnaluose kaip „Life“.

VI dešimtmetyje Rosanna tapo perspektyvia aktore, kurią pastebėjo ir padėjo išgarsėti prodiuseris Franco Cristaldi. 1958 m. filmas „La sfida“, kuriame ji vaidino, sulaukė teigiamų įvertinimų Venecijos kino festivalyje, kaip ir juosta „Un ettaro di cielo“, kurioje ji vaidino su Marcello Mastroianni. Kaip ir kitos didžiosios to laikmečio Italijos kino žvaigždės, Rosanna išmėgino savo jėgas ir Holivude, tačiau didelio pasisekimo nesulaukė ir grįžo į gimtinę.

## Asmeninis gyvenimas

1966 m. Rosanna ištekėjo už prodiuserio Alfredo Bini, su kuriuo susilaukė dukters Antonellos. Po eilės nesėkmingų filmų 1976 m. ji su vyru ėmė gyventi atskirai, o po metų Rosanna pasitraukė iš kino. 1980 m. jiedu oficialiai išsiskyrė.

1980 m. vasarą ji susipažino su Giorgio Enrico Falck, plieno pramonės paveldėtoju, turinčiu pleibojaus reputaciją ir neseniai išsiskyrusiu su žmona. Judviejų romanas ilgą laiką buvo viena svarbiausių bulvarinės spaudos temų. 1981 m. jiems gimė sūnus Guido, o 1982 m. pora susituokė. 

1991 m. aktorei buvo diagnozuotas krūties vėžys, tapęs santuokos griūties priežastimi. Rosanna ir Giorgio ilgą laiką kovojo tesimuose dėl sūnaus globos, dėl kurios susitarimą pavyko pasiekti tik 2004 m., neilgai iki Giorgio mirties (jų santuoka buvo nutraukta 2001 m.).

Rosanna mirė nuo vėžio po ilgos ligos 2009 m. spalio 17 d. Jai buvo 69 metai.

Jos sesuo Maria Pia Schiaffino taip pat aktorė.
## Filmografija

* Totò, lascia o raddoppia? (1956)
* Orlando e i Paladini di Francia (1956)
* Un ettaro di cielo (1958)
* La sfida (1958)
* Dubrowsky (1959)
* La notte brava (1959)
* Ferdinando I, re di Napoli (1959)
* Le bal des espions (1960)
* Teseo contro il minotauro (1960)
* La Fayette (1961)
* L’onorata società (1961)
* Le miracle des loups (1961)
* Il ratto delle sabine (1961)
* I briganti italiani (1961)
* Le crime ne paie pas (1962)
* Two Weeks in Another Town (1962)
* Axel Munthe – Der Arzt von San Michele (1962)
* Ro.Go.Pa.G. (1963)
* The Victors (1963)
* La corruzione (1963)
* The Long Ships (1964)
* Sette contro la morte (1964)
*  Das Geheimnis der drei Dschunken (1965)
* La mandragola (1965)
* El Greco (1966)
* Įsimylėjusi ragana (1966)
* Drop Dead Darling (1966)
* L’avventuriero (1967)
* Encrucijada para una monja (1967)
* Simón Bolívar (1969)
* Šachas karalienei (1969)
*7 fois… par jour (1971)
* Trastevere (1971)
* La betìa ovvero in amore per ogni gaudenza ci vuole sofferenza (1971)
* Gli eroi (1973)
* Un hombre llamado Noon (1973)
* Il testimone deve tacere (1974)
* Žudikas rezervavo devynias vietas (1974)
* Commissariato di notturna (1974)
* Il magnate((1974)
* Grafas Kaliostras (1975)
* La trastienda (1975)
* La ragazza dalla pelle di corallo (1976)
* Don Giovanni in Sicilia (1977)

## Apdovanojimai

## Šaltiniai

## Nuorodos

* IMDb profilis